PlayStationin väki taisi tehdä eilen pienen munauksen – ja samalla paljastaa jotain aika siistiä, ainakin meidän suomalaispelaajien kannalta. PlayStation 4:n pikapuoliin saapuvien pelien listalle näet tupsahti muutamaksi tunniksi Max Payne. Kyllä, juuri se Max Payne. Suomalaisen Remedyn superpeli, meikäläisen pelialan historian kruununjalokivi.

Mutta Max Paynen PS4-iloa riitti vain muutamaksi tunniksi, sillä PlayStation-väki totesi Maxin listauksen olleen virhe ja nappasi pelin äkkiä pois listoilta.

Joten seuraavaksi kysymys kuuluukin: milloin peli oikeasti saapuu? Ihan näinäkö päivinä, jolloin sen listaus oli pikku fiba tarkassa julkaisusuunnitelmassa? Vaiko joskus myöhemmin?

Entä onko PS4-versio vain uudelle alustalle emulaation kautta sorvattu PS2-peli, ehkä trophyjen ja muiden herkkujen kera, vaiko enemmän tai vähemmän remasteroitu natiivipeli?

Jännää spekulointia! Rockstar Gamesin väki on onnistunut ennenkin yllättämään peliensä ennaltavaroittamattomilla käännöksillä, joten pidetään peukkuja!

Lisää aiheesta

Kovaakin kovempi Max Payne

Max Payne – syntynyt hitiksi

Max Payne (PC)

Max Payne (PS2)